ประกาศกระทรวงพาณิชย์เรื่องกำหนดชนิดของสินค้าหีบห่อ หลักเกณฑ์และวิธีการแสดงปริมาณของสินค้าและอัตราเผื่อเหลือเผื่อขาด ตามที่กระทรวงพาณิชย์ได้ออกประกาศกระทรวงพาณิชย์ เรื่องกำหนดชนิดของสินค้าหีบห่อหลักเกณฑ์และวิธีการแสดงปริมาณของสินค้า และอัตราเผื่อเหลือเผื่อขาดพ.ศ. ๒๕๕๐ ลงวันที่ ๒๘ มิถุนายน พ.ศ. ๒๕๕๐เพื่อกำหนดชนิดของสินค้าหีบห่อที่ผู้บรรจุต้องแสดงปริมาณตามหลักเกณฑ์และวิธีการที่กำหนดอัตราเผื่อเหลือเผื่อขาด รวมทั้งหลักเกณฑ์และวิธีการตรวจสอบการแสดงปริมาณของสินค้าดังกล่าวไปแล้ว นั้นโดยที่เป็นการสมควรปรับปรุงประกาศกระทรวงพาณิชย์เกี่ยวกับหลักเกณฑ์และวิธีการแสดงปริมาณของสินค้าหีบห่อให้สอดคล้องกับมาตรฐานสากลอาศัยอำนาจตามความในมาตรา ๕ แห่งพระราชบัญญัติมาตราชั่งตวงวัดพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗ ประกอบกับมาตรา ๖๒ และมาตรา ๖๓วรรคสอง แห่งพระราชบัญญัติมาตราชั่งตวงวัด พ.ศ. ๒๕๔๒ รัฐมนตรีว่าการกระทรวงพาณิชย์จึงออกประกาศไว้ ดังต่อไปนี้ข้อ ๑[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ ๒ ให้ยกเลิกประกาศกระทรวงพาณิชย์เรื่อง กำหนดชนิดของสินค้าหีบห่อ หลักเกณฑ์และวิธีการแสดงปริมาณของสินค้าและอัตราเผื่อเหลือเผื่อขาด พ.ศ. ๒๕๕๐ ลงวันที่ ๒๘ มิถุนายน พ.ศ. ๒๕๕๐ข้อ ๓ ในประกาศนี้ปริมาณสุทธิ หมายความว่า ปริมาณของสินค้า ซึ่งไม่รวมสิ่งที่ใช้บรรจุหรือสิ่งหุ้มห่อหรือสิ่งผูกมัดปริมาณเนื้อ หมายความว่าปริมาณของเนื้อสินค้าซึ่งไม่รวมสิ่งที่ใช้บรรจุและส่วนประกอบที่เป็นของเหลวไม่ได้ใช้เพื่อการบริโภคหีบห่อรวม หมายความว่าหีบห่อที่บรรจุสินค้าหีบห่อชนิดเดียวกันและมีปริมาณเท่ากันตั้งแต่ ๒ หีบห่อขึ้นไปอัตราเผื่อเหลือเผื่อขาด หมายความว่าค่าความคลาดเคลื่อนของปริมาณสินค้าในหีบห่อที่อนุญาตให้ได้ข้อ ๔ ชนิดของสินค้าหีบห่อเพื่อการขายหรือจำหน่ายในราชอาณาจักรที่ผู้บรรจุต้องแสดงปริมาณของสินค้าที่หีบห่อให้เป็นไปตามบัญชี ๑ ท้ายประกาศนี้การแสดงปริมาณของสินค้าหีบห่อตามวรรคหนึ่ง มิให้ใช้บังคับแก่สินค้าหีบห่อดังต่อไปนี้(๑) สินค้าหีบห่อที่มีปริมาณสุทธิน้อยกว่า๕ กรัม หรือน้อยกว่า ๕ มิลลิลิตร(๒) สินค้าหีบห่อที่มีปริมาณสุทธิมากกว่า๕๐ กิโลกรัม หรือมากกว่า ๕๐ ลิตร(๓) สินค้าหีบห่อที่มีปริมาณสุทธิมากกว่า๑๕๐ เมตร(๔) สินค้าหีบห่อที่มีปริมาณสุทธิมากกว่า๒๐๐ หน่วยข้อ ๕ การแสดงปริมาณของสินค้าที่หีบห่อตามข้อ๔ ผู้บรรจุต้องดำเนินการตามหลักเกณฑ์และวิธีการ ดังต่อไปนี้(๑) ให้แสดงปริมาณสุทธิของสินค้าเป็นหน่วยของน้ำหนักหน่วยของปริมาตร หน่วยของความจุหรือหน่วยของความยาวในระบบเมตริก หรือแสดงเป็นจำนวนนับ(๒) การแสดงปริมาณสุทธิของสินค้าให้มีข้อความประกอบด้วย ปริมาณสุทธิตัวเลขแสดงปริมาณของสินค้า หน่วยที่ใช้แสดงปริมาณของสินค้า โดย(ก) คำว่า ปริมาณสุทธิ อาจใช้ข้อความอื่นที่มีความหมายเช่นเดียวกันก็ได้ โดยใช้ตัวอักษรไทยแต่ห้ามใช้อักษรย่อ(ข) ตัวเลขแสดงปริมาณของสินค้าให้ใช้ตัวเลขไทยหรือตัวเลขอารบิคก็ได้ และต้องไม่ชิดกับคำว่าปริมาณสุทธิ(ค) หน่วยที่ใช้แสดงปริมาณของสินค้า ให้เป็นไปตามบัญชี๒ ท้ายประกาศนี้ และต้องไม่ชิดกับตัวเลขแสดงปริมาณของสินค้า(๓)กรณีที่สินค้าหีบห่อประกอบด้วยเนื้อสินค้าและส่วนประกอบที่เป็นของเหลว ซึ่งส่วนประกอบที่เป็นของเหลวไม่ได้ใช้เพื่อการบริโภคต้องแสดงทั้งปริมาณสุทธิและปริมาณเนื้อด้วยการแสดงปริมาณเนื้อตามวรรคหนึ่ง ให้มีข้อความประกอบด้วย ปริมาณเนื้อ ตัวเลขแสดงปริมาณของเนื้อสินค้าหน่วยที่ใช้แสดงปริมาณของเนื้อสินค้า ซึ่งคำว่า ปริมาณเนื้อ อาจใช้ข้อความอื่นที่มีความหมายเช่นเดียวกันก็ได้โดยใช้ตัวอักษรไทย แต่ห้ามใช้อักษรย่อ(๔) การแสดงปริมาณของสินค้าที่หีบห่อรวมซึ่งเป็นหีบห่อที่บรรจุสินค้าหีบห่อชนิดเดียวกันและมีปริมาณเท่ากัน ตั้งแต่ ๒ หีบห่อขึ้นไปให้แสดงปริมาณของสินค้า ดังต่อไปนี้(ก) ปริมาณของสินค้าหีบห่อแต่ละหีบห่อ(ข) จำนวนหีบห่อ พร้อมนามหรือลักษณะนาม(ค)กรณีหีบห่อรวมที่สามารถมองเห็นปริมาณของสินค้าหีบห่อแต่ละหีบห่อและนับจำนวนหีบห่อได้ง่ายจะไม่แสดงปริมาณของสินค้าหีบห่อแต่ละหีบห่อและจำนวนหีบห่อที่หีบห่อรวมก็ได้(๕) การแสดงปริมาณของสินค้าหีบห่อที่ภายในมีสินค้าแบ่งบรรจุเพื่อสะดวกในการแบ่งบริโภคหรืออุปโภคให้แสดงปริมาณรวมของสินค้าที่บรรจุอยู่ในหีบห่อ(๖) การแสดงปริมาณของสินค้าหีบห่อที่บรรจุสินค้าหีบห่อเล็กซึ่งมีปริมาณน้อยกว่า๕ กรัม หรือน้อยกว่า ๕ มิลลิลิตร เป็นสินค้าชนิดเดียวกันและมีปริมาณเท่ากันตั้งแต่๒ หีบห่อขึ้นไปบรรจุรวมกันแล้ว มีปริมาณสุทธิตั้งแต่ ๕ กรัม หรือ ๕มิลลิลิตรขึ้นไป ให้แสดงปริมาณสินค้าหีบห่อ ดังต่อไปนี้(ก) ปริมาณสุทธิรวมของสินค้าหีบห่อหรือปริมาณสุทธิของสินค้าในแต่ละหีบห่อเล็ก(ข) จำนวนหีบห่อเล็ก พร้อมนามหรือลักษณะนาม(๗) การแสดงปริมาณของสินค้าให้แสดงในลักษณะที่เห็นได้ง่ายและอ่านได้ชัดเจนในกรณีที่มีการแสดงปริมาณของสินค้าไว้หลายแห่ง ต้องแสดงให้ตรงกันทุกแห่ง(๘) การแสดงปริมาณของสินค้าเป็นหน่วยของน้ำหนักและหน่วยของปริมาตรให้มีขนาดความสูงของตัวอักษรและตัวเลขตามตาราง ดังต่อไปนี้ปริมาณที่แสดง(กรัมหรือมิลลิลิตร)ขนาดความสูงของตัวอักษรและตัวเลขต้องไม่น้อยกว่า (มิลลิเมตร)ไม่เกิน ๕๐ ๒ เกิน ๕๐ แต่ไม่เกิน ๒๐๐๓ เกิน ๒๐๐ แต่ไม่เกิน ๑,๐๐๐ ๔ เกิน ๑,๐๐๐ ขึ้นไป๖ (๙) การแสดงปริมาณของสินค้าเป็นหน่วยของความยาวและจำนวนนับให้มีขนาดความสูงของตัวอักษรและตัวเลข ไม่น้อยกว่า ๒ มิลลิเมตร(๑๐) การแสดงปริมาณของสินค้าเป็นจำนวนนับหากบรรจุในหีบห่อใสสามารถมองเห็นและนับจำนวนสินค้าได้ง่ายจะไม่แสดงปริมาณของสินค้าก็ได้ข้อ ๖ ผู้บรรจุต้องบรรจุสินค้าให้ถูกต้องตรงกับปริมาณที่แสดงหรือกรณีที่ปริมาณของสินค้าในหีบห่อไม่ตรงกับปริมาณที่แสดงความคลาดเคลื่อนต้องไม่เกินอัตราเผื่อเหลือเผื่อขาด ดังต่อไปนี้(๑) ให้อัตราเผื่อเหลือเผื่อขาดมี๒ ขั้นดังนี้(ก) อัตราเผื่อเหลือเผื่อขาดขั้นที่ ๑(ข)อัตราเผื่อเหลือเผื่อขาดขั้นที่ ๒ เป็นสองเท่าของอัตราเผื่อเหลือเผื่อขาดขั้นที่ ๑(๒)สำหรับสินค้าหีบห่อที่บรรจุสินค้าชนิดเดียวกันและแสดงปริมาณสุทธิไว้เท่ากันเป็นหน่วยของน้ำหนัก หน่วยของปริมาตร และหน่วยของความจุอัตราเผื่อเหลือเผื่อขาดขั้นที่ ๑ ให้มีฝ่ายน้อยได้ไม่เกินที่กำหนดไว้ตามตารางดังต่อไปนี้ปริมาณที่แสดง(กรัมหรือมิลลิลิตร)อัตราเผื่อเหลือเผื่อขาดขั้นที่ ๑ร้อยละของปริมาณที่แสดงกรัมหรือมิลลิลิตร๕ แต่ไม่เกิน ๕๐ ๙ - เกิน ๕๐ แต่ไม่เกิน ๑๐๐- ๔.๕ เกิน ๑๐๐ แต่ไม่เกิน ๒๐๐๔.๕ - เกิน ๒๐๐ แต่ไม่เกิน ๓๐๐ - ๙ เกิน ๓๐๐ แต่ไม่เกิน ๕๐๐ ๓ - เกิน ๕๐๐ แต่ไม่เกิน ๑,๐๐๐ - ๑๕ เกิน ๑,๐๐๐ แต่ไม่เกิน ๑๐,๐๐๐๑.๕ - เกิน ๑๐,๐๐๐ แต่ไม่เกิน ๑๕,๐๐๐- ๑๕๐ เกิน ๑๕,๐๐๐ แต่ไม่เกิน ๕๐,๐๐๐๑ - (๓)สำหรับสินค้าหีบห่อที่บรรจุสินค้าชนิดเดียวกันและแสดงปริมาณสุทธิไว้เท่ากันเป็นหน่วยของความยาว อัตราเผื่อเหลือเผื่อขาดขั้นที่ ๑ให้มีฝ่ายน้อยได้ไม่เกินที่กำหนดไว้ตามตาราง ดังต่อไปนี้ปริมาณที่แสดง(เมตร) อัตราเผื่อเหลือเผื่อขาดขั้นที่ ๑เป็นร้อยละของปริมาณที่แสดงไม่เกิน ๕ - เกิน ๕ ขึ้นไป ๒ (๔) สำหรับสินค้าหีบห่อที่บรรจุสินค้าชนิดเดียวกันและแสดงปริมาณสุทธิไว้เท่ากันเป็นจำนวนนับอัตราเผื่อเหลือเผื่อขาดขั้นที่ ๑ให้มีฝ่ายน้อยได้ไม่เกินที่กำหนดไว้ตามตาราง ดังต่อไปนี้ปริมาณที่แสดง(หน่วย)อัตราเผื่อเหลือเผื่อขาดขั้นที่ ๑เป็นร้อยละของปริมาณที่แสดงไม่เกิน ๕๐ - เกิน ๕๐ ขึ้นไป ๑ ถ้าการคำนวณอัตราเผื่อเหลือขาดฝ่ายน้อยมีค่าเป็นจำนวนที่มีจุดทศนิยมให้ปัดค่าเป็นเลขจำนวนเต็มในตัวเลขถัดไป(๕) สำหรับสินค้าหีบห่อที่บรรจุสินค้าชนิดเดียวกันและแสดงปริมาณสุทธิไว้ไม่เท่ากัน เป็นหน่วยของน้ำหนัก อัตราเผื่อเหลือเผื่อขาดขั้นที่ ๑ ให้มีฝ่ายน้อยได้ไม่เกินที่กำหนดไว้ตามตารางดังต่อไปนี้ปริมาณที่แสดง(กรัม)อัตราเผื่อเหลือเผื่อขาดขั้นที่ ๑(กรัม)ไม่เกิน ๕๐๐๒.๐เกิน ๕๐๐ แต่ไม่เกิน ๒,๐๐๐๕.๐เกิน ๒,๐๐๐ แต่ไม่เกิน ๑๐,๐๐๐๑๐.๐ประกาศ ณ วันที่ ๑๒ มีนาคม พ.ศ. ๒๕๖๑สนธิรัตน์ สนธิจิรวงศ์รัฐมนตรีว่าการกระทรวงพาณิชย์เอกสารแนบท้าย๑. บัญชี ๑ แนบท้ายประกาศกระทรวงพาณิชย์ เรื่อง กำหนดชนิดของสินค้าหีบห่อหลักเกณฑ์และวิธีการแสดงปริมาณของสินค้าและอัตราเผื่อเหลือเผื่อขาด๒. บัญชี ๒ แนบท้ายประกาศกระทรวงพาณิชย์เรื่อง กำหนดชนิดของสินค้าหีบห่อหลักเกณฑ์และวิธีการแสดงปริมาณของสินค้าและอัตราเผื่อเหลือเผื่อขาด(ดูข้อมูลจากภาพกฎหมาย)พัชรภรณ์/จัดทำ๕มิถุนายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๘๒ ง/หน้า ๔/๙ เมษายน ๒๕๖๑